**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2023. február. 27-i rendkívüli, nyílt képviselő-testületi üléséről***

*A jegyzőkönyv 26-28-ig számozott oldalt tartalmaz.*

**J E G Y Z Ő K Ö N Y V**

Készült: 2023. február 27-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 16:00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Burai József képviselő

Fónad István képviselő

Ludvig Zsoltné Mazsola és Tádé Családi Bölcsőde vezető

Békési Eszter jegyzőkönyvvezető

**Az ülésen elfogadott határozatok:**

|  |  |
| --- | --- |
| 10/2023 (II.27.) | Ficánka Mini Bölcsőde intézményvezetői határozat |

*NAPIRENDEK*

1. Bölcsődevezető pályázat elbírálása

előadó: dr. Szász Kata

**Sári László polgármester**

Köszöntök mindenkit a mai rendkívüli testületi-ülésünkön. Megállapítom, hogy határozatképesek vagyunk. A napirendi ponttal kapcsolatban át is adnám a szót jegyző kisasszonynak.

**dr. Szász Kata jegyző**

Ebben a napirendi pontban az április 1-el induló Ficánka Mini Bölcsőde intézményvezetőjét kellene kineveznünk. Egy érvényes pályázat érkezett. A határozati javaslat alapján Zsuzsának most már pedagógus bére lenne, és mini bölcsőde vezetőként már elismerésre kerülne a diplomája. A pályázatot én érvényesnek ítélem meg. Felkerült a közszolgállás oldalra és a község honlapjára is. Egy pályázat érkezett, Zsuzsa pályázata. Ezzel kapcsolatban kiegészítés, kérdés, észrevétel van-e?

**Ludvig Zsoltné Mazsola és Tádé Családi Bölcsőde vezető**

Köszönöm szépen, lényegében 17 éve ezt csinálom és most már neve is lesz a feladatnak. A 17 év alatt vezettem a családi napközit, családi bölcsődét. Sok esetben magamra voltam utalva, de mindig állt mögöttem egy fenntartó és ez most sem lesz másként, csak már neve kell legyen a dolognak.

**dr. Szász Kata jegyző**

Az intézményes formának a kialakításához az első feltétel, hogy ki legyen nevezve az intézményvezető, utána tudjuk elindítani az Alapító Okirat elkészítését, bankszámlanyitást, és a Szervezeti és Működési Szabályzat elkészítését. A márciusi soros testületi ülés egyik napirendje lesz ez.

**Sári László polgármester**

Más kérdés, észrevétel van-e? Amennyiben nincs, akkor szavazzunk! Aki támogatja a javaslatot, kérem, tegye fel a kezét.

*A képviselő testület egyhangú minősített szavazással (négy igen szavazattal) az alábbi határozatot fogadta el:*

**10/2023. (II.27.) határozat**

Kerecsend Község Önkormányzatának Képviselő-testülete úgy dönt, hogy a Ficánka Mini Bölcsőde intézményvezető munkakör betöltésére lefolytatott pályázati eljárást érvényesnek és eredményesnek nyilvánítja. A Ficánka Mini Bölcsőde intézményvezetőkének Ludvig Zsoltné 3396 Kerecsend, Gárdonyi Géza utca 5. szám lakost nevezi ki. A vezetői megbízás meghatározott időtartamra, 2023. április 1. napjától 2028. március 31. napjáig terjedő 5 évre szól; az intézményvezető havi illetményét a közalkalmazottak jogállásáról szóló 1992. évi XXXIII. törvény, a közalkalmazottak jogállásáról szóló 1992. évi XXXIII. törvénynek a szociális, valamint gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet alapján állapítja meg a következők szerint:

pedagógus I.2 alapbér: 296.400 Ft
ágazati pótlék: 94.848 Ft
bölcsödei pótlék: 110.000 Ft
vezetői pótlék: 73.080 Ft
Pótlékkal együtt mindösszesen: bruttó 574.328 Ft
Továbbá felkéri a Polgármestert a szükséges munkáltatói okiratok előkészítésére és aláírására; valamint felkéri a Polgármestert a Magyar Államkincstárnál a törzskönyvi bejegyzéssel kapcsolatos eljárásra.

Határidő: április 1.

Felelős: Sári László

**Sári László polgármester**

Köszönöm szépen, az ülést bezárom Folytatjuk a másik rendkívüli testület üléssel.

kmf.

 Sári László dr. Szász Kata

 polgármester jegyző

**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2023. február. 27-i rendkívüli, nyílt képviselő-testületi üléséről***

*A jegyzőkönyv 29-31-ig számozott oldalt tartalmaz.*

**J E G Y Z Ő K Ö N Y V**

Készült: 2023. február 27-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 16:30 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Burai József képviselő

Fónad István képviselő

Békési Eszter jegyzőkönyvvezető

**Az ülésen elfogadott határozatok:**

|  |  |
| --- | --- |
| 11/2023 (II.27.) | Szolgálati lakás háztartási gépek és bútorok ajánlatkérő határozata |

NAPIREND

1. „Szolgálati lakás kialakítása Kerecsenden” című pályázat „háztartási gépek és bútorok” -beszerzése feladatok ellátására ajánlati felhívás

előadó: dr. Szász Kata

**Sári László polgármester**

Ismét köszöntök mindenkit. A kiadott határozati javaslatot, amiről döntenünk kell láthatjátok, olvashatjátok.

**dr. Szász Kata jegyző**

Szeretném kiegészíteni azzal, hogy mikor 2021. végén, mikor ez a pályázat támogatásra került, akkor a Ligeti Ágnestől, a listában szereplő első vállalkozótól került bekérésre ajánlat, azonban nem került kiküldésre a három darab ajánlati felhívás és határozatban sem fogadta el a testület. Szerintem a képviselő-testület előtt volt az ajánlat, de mivel formálisan nem történt semmi, azt nem lehet tovább így felhasználni és ezért kell most, hogy törvényes úton kimenjenek az ajánlatfelkérők és elfogadásra kerüljön. Ezzel kapcsolatban van-e kérdés?

**Forgácsné Román Rita alpolgármester**

Én ismerem Ligeti Ágit, az Egyházközségi pályázat eszközbeszerzésénél is ő lett megbízva és teljesen meg voltunk vele elégedve, megbízható és rugalmas.

**Sári László polgármester**

Amennyiben nincs más kérdés/észrevétel, kérem szavazzunk! Aki egyet ért az előterjesztéssel, tegye fel a kezét!

*A képviselő testület egyhangú szavazással (négy igen szavazattal) az alábbi határozatot fogadta el:*

**11/2023. (II.27.) határozat**

Kerecsend Község Önkormányzatának Képviselő-testülete a Magyar Falu Program keretében meghirdetett Önkormányzati tulajdonban lévő ingatlanok fejlesztése - 2021 című MFP-ÖTIK/2021 pályázati kiírásra benyújtott és támogatásban részesült „Szolgálati lakás kialakítása Kerecsenden” című és 3285008352 azonosító számú projekt „háztartási gépek és bútorok” -beszerzése feladatok ellátására az alábbi ajánlattevőktől kér ajánlatok:

|  |  |
| --- | --- |
| Név: | **Ligeti Ágnes ev.** |
| Székhely: | 3390 Füzesabony, Rákóczi u. 69. |
| Adószám: | 48076674-2-30 |
| Képviseli: | Ligeti Ágnes |
| Email: | papirusz.ligeti@gmail.com |
| Telefonszám |  |

|  |  |
| --- | --- |
| Név: | **PCT OFFICE Kft.** |
| Székhely: | 3104 Salgótarján, Csokonai út 1.  |
| Adószám: | 14360149-2-12   |
| Képviseli: | Gyetvai Pál  |
| Email: | adat@pctoffice.hu   |
| Telefonszám |  |

|  |  |
| --- | --- |
| Név: | **Merkur Papír Kft.** |
| Székhely: | 3300 Eger, Dr. Nagy János u. 2. fszt. 1. ajtó. |
| Adószám: | 11168412-2-10 |
| Képviseli: | Szarvas Dénesné  |
| Email: | rendeles@merkurkft.t-online.hu |
| Telefonszám |  |

Határidő: 2023. március 28.

Felelős: Sári László polgármester

**Sári László polgármester**

Köszönöm a mai munkát, az ülést bezárom.

kmf.

 Sári László dr. Szász Kata

 polgármester jegyző